### Beslutninger

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 14. maj 2025 har vedtaget Magistratens foranstående indstilling af 22. april 2025.

Magistratsafdelingen for Kultur og Borgerservice udarbejder notat.

###

.

### Resume

I forbindelse med behandlingen af regnskab 2024 afrapporteres der på udviklingen i [adresse] restancer. I 2024 er de samlede restancer til [adresse] steget med 6,3% svarende til 28,1 mio. kr. Derfor er restancen til [adresse] ultimo 2024 på i alt 471,9 mio. kr.

Stigningen i det samlede restancebeløb skyldes særligt, at restancen på flere områder herunder sociale ydelser med pligtig tilbagebetaling, kontrolafgifter og pladsanvisning stiger hurtigere, end opkrævnings- og inddrivelsesindsatserne kan indhente indbetalingerne. Staten overtog ansvaret for kommunernes inddrivelse i 2005. Efter nedlægning af det fejlslagne system EFI, indførte Gældstyrelsen i 2020 systemet PSRM, som fortsat er under udvikling. Dette har øget kommunens restancemasse og vil bevirke betydelige ekstra afskrivninger for kommunerne.

Gældsstyrelsen har beregnet kursværdien af [adresse] krav fra Borgere og Virksomheder administreret af Gældsstyrelsen. Der kan forventes afskrivninger/tab på 219,0 mio. kr. Det forventes dette vil ske over en årrække. Tabet fordeler sig mellem det decentraliserede og det ikke-decentraliserede område, som det fremgår af afsnit 6.

Kultur og Borgerservice og Borgmesterens Afdeling vurderer, at en kompensation for afskrivningerne bør være et forhandlingspunkt mellem KL og Regeringen.

### Beslutningspunkter

Det indstilles:

At 1) byrådet tager orienteringen om restanceudviklingen for 2024 til efterretning.

At 2) byrådet tager orienteringen - og herunder håndteringen af - afskrivningerne / tabet hos Gældsstyrelsen til efterretning.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 22-04-2025

Ivan Dahl: 10

Fremsendes til [adresse] med bemærkning, at Magistraten i mødet den 22. april 2025 anbefaler, at byrådet tiltræder Magistratsafdelingen for Kultur og Borgerservices indstilling af 7. april 2025.

Udvalg: [adresse]

Dato: 30-04-2025

Ivan Dahl: 24

Sagens behandling blev udsat i byrådets møde den 30. april 2025.